Atsitiktiniai lytiniai santykiai

Atsitiktiniai lytiniai santykiai – lytiniai santykiai, į kuriuos įsitraukiama be rimtų ketinimų ar įsipareigojimų.Casual. Merriam-webster.com (tikrinta 2024-10-14). Tai elgesys, kai lytiškai santykiaujama ne su sutuoktiniu ar romantiniu partneriu, bet su žmogumi, su kuriuo sieja kitokie, mažiau įpareigojantys ryšiai (draugai, pažįstami ar pan.). Dažniausiai, atsitiktiniai lytiniai santykiai su tam tikru žmogumi yra vienkartiniai, bet gali ir kartotis. Tokie santykiai gali būti bučiavimasis, glamonės, oralinis seksas, sueitis.Casual Sex. Encyclopedia of Evolutionary Psychological Science. Springer.com (tikrinta 2024-10-14).

Į tokius santykius gana dažnai žiūrima neigiamai, manant, kad tai yra paviršutiniškas elgesys, susijęs su rizika ir pavojais.Casual Sex Good for You? Casualness, Seriousness and Wellbeing in Intimate Relationships. Mdpi.com (tikrinta 2024-10-14). Dauguma religijų atsitiktinius lytinius santykius taip pat smerkia, kadangi jie kelia riziką santuokai. Tačiau tyrimai rodo, kad tokie santykiai nebūtinai susiję su neigiamomis pasekmėmis psichikos sveikatai ar emocinei būsenai.Emotional Outcomes of Casual Sexual Relationships and Experiences: A Systematic Review. Tandfonline.com (tikrinta 2024-10-14). Kita vertus, kartais tokia elgsena siejama su didesne lytiniu keliu plintančių ligų rizika arba ŽIV infekcija.

Pastebima, kad pastaraisiais metais mažėja jaunų žmonių, įsitraukiančių į atsitiktinius lytinius santykius.Why are fewer young adults having casual sex? Sagepub.com (tikrinta 2024-10-14). Yra tyrimų, rodančių, kad apie trečdalis pažinčių programėlių naudotojų, susitikę realiame gyvenime, įsitraukia į atsitiktinius lytinius santykius.From swiping to casual sex and/or committed relationships: Exploring the experiences of Tinder users. Tandfoline.com (tikrinta 2024-10-14). Nustatyta, kad vyrai šiek tiek labiau patenkinti atsitiktiniais santykiais nei moterys ir mokslininkai spėja, kad tai yra dėl orgazmo, kurį vyrai dažniau jaučiau nei moterys.Orgasm, gender, and responses to heterosexual casual sex. Sciencedirect.com (tikrinta 2024-10-14).

 Šaltiniai 

Kategorija:Lytiniai santykiai